Traian Băsescu consideră că posturile importante din NATO și Uniunea Europeană "sunt deja date", iar Klaus Iohannis "s-a trezit târziu" în cazul în care își dorește să aibă o funcție importantă.
"Singura explicație pentru devansarea alegerilor este legată de alegerea lui Klaus Iohannis de a se lupta pentru o funcție de conducere în NATO sau UE. Eu aș trage un semnal, din experiența mea în UE. Dacă vizează un post la UE trebuie să fie atent. Postul de președinte al CE, este deja dat! Ursula are susținerea PPE.
Postul de înalt reprezentat va rămâne la socialiști. În opinia mea funcțiile la UE sunt deja ocupate. Dacă poate face ceva este doar să aibă o luptă cu Mark Rutte , un om care disprețuiește România, pentru funcția de Secretar General al Nato, iar Iohannis are obligația să nu îi permită acestui individ să câștige.
Eu cred că s-a trezit târziu Iohannis, posturile sunt deja date. Va fi foarte greu, chiar dacă nu imposibil", a spus Traias Băsescu la Digi 24.